
Αριθ. Οίκ. 25995 (1) 

Ανάθεση έργου από το Δήμο Πρέβεζας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΩΝ 

Έχοντας υπόψη: 

ΓΤ, Κ . κ 1 ' » Λ Ί I— -I Μ 1 Γ /ΓΠ 


1. Τις διατάξεις του άρθρου 15 παρ. 1 του Ν. 1735/87, για 
τις προσλήψεις στο δημόσιο τομέα, τον κοινωνικό έλεγχο στη δη¬ 
μόσια διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουρ¬ 
γού και του Υπουργού Εσωτερικών για τη μεταβίβαση αρμοδιο¬ 
τήτων στον Υφυπουργό Εσωτερικών (ΦΕΚ 553/23.10.87 
τ.Β·). 


γράμματος καινοτομίας «Αρχαιολογικοί χώροι - Περιβάλλον - 
Οικολογική ισορροπία», αποφασίζουμε: 

Καθορίζουμε τον αριθμό των προσώπων που είναι απαραίτητο 
να τους ανατεθεί έργο με μίσθωση από το Δήμο Πρέβεζας, σύμ¬ 
φωνα με τις διατάξεις του άρθρου 681 κ.ε. του Αστικού Κώδικα 
ως εξής: 

1. Πέντε (5) καθηγητές Ανώτατου Εκπαιδευτικού Ιδρύματος 
εξειδικευμένους σε θέματα αρχαιολογίας και περιβάλλοντος (ως 
επόπτες συντονιστές). 

2. Ένας (1) δασολόγος πτυχιούχος πανεπιστημίου ή ισότιμης 
σχολής του εξωτερικού ειδικευμένος σε θέματα προστασίας φυσι¬ 
κού περιβάλλοντος κάτοχος μεταπτυχιακού τίτλου σπουδών και 
με γνώσεις μιας τουλάχιστον ξένης γλώσσας. 

3. Ένας (1) χημικός - μηχανικός διπλωματούχος Ε.Μ.Π. ή 
άλλης ισότιμης σχολής του εσωτερικού ή εξωτερικού, κάτοχος 
μεταπτυχιακού τίτλου σπουδών, με εμπειρία σε θέματα προστα¬ 
σίας μνημείων και με γνώσεις μιας τουλάχιστον ξένης γλώσσας. 

4. Δύο (2) πολιτικοί μηχανικοί διπλωματούχοι Ε.Μ.Π. ή ισό¬ 
τιμης σχολής του εσωτερικού ή εξωτερικού, κάτοχοι μεταπτυχια¬ 
κού τίτλου σπουδών σε θέματα εδαφομηχανικής, με εμπειρία σε 
θέματα προστασίας μνημείων και με γνώσεις μιας τουλάχιστον 
ξένης γλώσσας. 

5. Δύο (2) πτυχιούχοι συντηρητές έργων τέχνης, με ειδίκευση 
και πολυετή εμπειρία σε θέματα προστασίας ψηφιδωτών και με 
γνώσεις μιας τουλάχιστον ξένης γλώσσας. 

6. Ένας (1) τοπογράφος μηχανικός διπλωματούχος Ε.Μ.Π. ή 
ισότιμης σχολής του εσωτερικού ή εξωτερικού, με εμπειρία σε θέ¬ 
ματα μνημείων. 

7. Ένας (1) πτυχιούχος φωτογράφος, με εμπειρία στις φωτο¬ 
γραφήσεις μνημείων. 

8. Ένας (1) σχεδιαστής, πτυχιούχος σχολής εργοδηγών - σχε¬ 
διαστών, με εμπειρία σε θέματα μνημείων και γνώσεις μιας του¬ 
λάχιστον ξένης γλώσσας. 

9. Ένας (1) διοικητικός υπάλληλος κάτοχος απολυτηρίου λυ¬ 
κείου ή εξαταξίου γυμνασίου ή ισότιμου σχολείου και γνώσεις 
μιας τουλάχιστον ξένης γλώσσας. 

10. Μία (1) δακτυλογράφος, κάτοχος απολυτηρίου λυκείου ή 
εξαταξίου γυμνασίου ή ισότιμου σχολείου και γνώσεις ελληνικής 
και ξενόγλωσσης γραφομηχανής. 

Το συγκεκριμένο έργο περιλαμβάνει δύο φάσεις. Η πρώτη 
φάση περιλαμβάνει τη μελέτη - πρότυπο για την προστασία και 
ανάδειξη αρχαιολογικών χώρων, η δε δεύτερη φάση την κατάρ¬ 
τιση και εξειδίκευση επιστημονικών ομάδων, την υλοποίηση της 

Ί ο έργο αυτό έχει ενταχθεί στο πλαίσιο του Ευρωπαϊκού έτους 
Περιβάλλοντος και συνχρηματοδοτείται από το Ευρωπαϊκό Κοι¬ 
νωνικό Ταμείο της Ε.Κ. σε ποσοστό 55%. 

Το χρονικό διάστημα που απαιτείται για την ολοκλήρωση του 
προαναφερόμενου προγράμματος είναι μέχρι είκοσι τέσσερις (24) 
μήνες. 7 

Η συνολική αμοιβή των αναδοχών θα καθορισθεί στη σύμβαση 
που θα υπογραφεί και οπωσδήποτε δεν θα υπερβεί το ποσό των 
33.500.000 δραχμών. 

Η εκτέλεση του έργου θα παρακολουθείται και από την Αρ¬ 
χαιολογική Υπηρεσία του ΥΠ.ΠΟ. 

Ως τόπος εκτέλεσης του έργου ορίζεται περιοχή αρμοδιότητας 
Δήμου Πρέβεζας. 

Τό συγκεκριμένο έργο δεν ανάγεται στον κύκλο καθηκόντων 
των υπαλλήλων που υπηρετούν σήμερα στο Δήμο Πρέβεζας, κα¬ 
θόσον στο Δήμο δεν προβλέπεται η λειτουργία μονάδας με αρμο¬ 
διότητες σ’ εργασίες αρχαιολογικών χώρων περιβάλλοντος και 
οικολογικής ισορροπίας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Απριλίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΕΣΩΤΕΡΙΚΩΝ 

ΑΠ. ΚΛΚΛΑΜΑΝΗΣ Γ. ΚΑΤΣΙΜΠΑΡΔΗΣ 

- * - 

Αριθ. 24491 (2) 

Ανάθεση έργου από το Δήμο Ελευσίνας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΟΝ 

Έχοντας υπόψη: 

1 ·Τις διατάξεις του άρθρου 15 παρ. 1 του Ν. 1735/87, για 
τις προσλήψεις στο δημόσιο τομέα, τον κοινωνικό έλεγχο στη δη¬ 
μόσια διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουρ¬ 

γού και του Υπουργού Εσωτερικών για τη μεταβίβαση αρμοδιο¬ 
τήτων στον Υφυπουργό Εσωτερικών (ΦΕΚ 553/23.10.87 
τ.β’). \ 

3. Τις ανάγκες του Δήμου Ελευσίνας για την εκτέλεση προ¬ 
γράμματος καινοτομίας «Αρχαιολογικοί χώροι - Περιβάλλον - 
Οικολογική ισορροπία», αποφασίζουμε: 

Καθορίζουμε τον αριθμό των προσώπων που είναι απαραίτητο 
να τους ανατεθεί έργο με μίσθωση από το Δήμο Ελευσίνας, σύμ¬ 
φωνα με τις διατάξεις του άρθρου 681 κ.ε. του Αστικού Κώδικα 
ως εξής: 

1. Πέντε (5) καθηγητές (ως επόπτες συντονιστές) Ανώτατου 
Εκπαιδευτικού Ιδρύματος εξειδικευμένους σε θέματα αρχαιολο¬ 
γίας και περιβάλλοντος. 

2. Τέσσερις (4) Αρχιτέκτονες πτυχιούχοι Ε.Μ.Π. ή άλλης ισό¬ 
τιμης σχολής του εσωτερικού ή εξωτερικού με εμπειρία σε θέματα 
προστασίας Μνημείων και με γνώσεις μιας τουλάχιστον ξένης 
γλώσσας. 

3. Τρεις (3) Αρχαιολόγοι πτυχιούχοι τμήματος αρχαιολογίας 
Α.Ε.Ι. της ημεδαπής ή ισότιμο πτυχίο αντίστοιχης ειδικότητας 
σχολών της αλλοδαπής, με εμπειρία σε θέματα προστασίας μνη¬ 
μείων και με γνώσεις μιας τουλάχιστον ξένης γλώσσας. 

4. Ένας (1) Πολιτικός Μηχανικός διπλωματούχος Ε.Μ.Π. ή 
άλλης ισότιμης σχολής του εσωτερικού ή εξωτερικού, κάτοχος 
μεταπτυχιακού τίτλου σπουδών σε θέματα εδαφομηχανικής, με 
εμπειρία σε θέματα προστασίας μνημείων και με γνώσεις μιας 
τουλάχιστον ξένης γλώσσας. 

5. Ένας (1) Χημικός Μηχανικός διπλωματούχος Ε.Μ.Π. ή 
άλλης ισότιμης σχολής του εσωτερικού ή εξωτερικού, κάτοχος 
μεταπτυχιακού τίτλου σπουδών, με εμπειρία σε θέματα προστα¬ 


σίας μνημείων και με γνώσεις μιας τουλάχιστον ξένης γλώσσας. 

6. Ένας (1) τοπογράφος μηχανικός διπλωματούχος Ε.Μ.Π. ή 
ισότιμης σχολής του εσωτερικού ή εξωτερικού, με εμπειρία σε θέ¬ 
ματα μνημείων και με γνώσεις μιας τουλάχιστον ξένης γλώσσας. 

7. Ένας (1) Λογιστής - Οικονομολόγος, πτυχιούχος Οικονο¬ 
μικών Επιστημών Α.Ε.Ι. της ημεδαπής ή ισότιμο αντίστοιχης ει¬ 
δικότητας σχολών της αλλοδαπής και γνώσεις μιας τουλάχιστον 
ξένης γλώσσας. 

8. Ένας (1) σχεδιαστής, πτυχιούχος σχολής εργοδηγών - σχε¬ 
διαστών, με εμπειρία σε θέματα μνημείων και γνώσεις μιας του¬ 
λάχιστον ξένης γλώσσας. 

9. Δύο (2) διοικητικοί υπάλληλοι κάτοχοι απολυτηρίου λυ¬ 
κείου ή εξαταξίου γυμνασίου ή ισότιμου σχολείου και γνώσεις 
μιας τουλάχιστον ξένης γλώσσας. 

10. Δύο (2) δακτυλογράφοι, κάτοχοι απολυτηρίου λυκείου ή 
εξαταξίου γυμνασίου ή ισότιμου σχολείου και γνώσεις ελληνικής 
και ξενόγλωσσης γραφομηχανής. 

11. Ένας πτυχιούχος φωτογράφος με εμπειρία σε φωτογρα¬ 
φήσεις μνημείων. 

12. Μία (1) καθαρίστρια με απολυτήριο τίτλο υποχρεωτικής 
εκπαίδευσης. 

Το συγκεκριμένο έργο περιλαμβάνει δύο φάσεις. Η πρώτη 
φάση περιλαμβάνει τη μελέτη - πρότυπο για την προστασία και 
ανάδειξη αρχαιολογικών χώρων, η δε δεύτερη φάση την κατάρ¬ 
τιση και εξειδίκευση επιστημονικών ομάδων, την υλοποίηση της 
πρώτης φάσης και την καταγραφή και έκδοση υλικού. 

Το έργο αυτό έχει ενταχθεί στο πλαίσιο του Ευρωπαϊκού έτους 
Περιβάλλοντος και συνχρηματοδοτείται από το Ευρωπαϊκό Κοι¬ 
νωνικό Ταμείο της Ε.Κ. σε ποσοστό 55%. 

Το χρονικό διάστημα που απαιτείται για την ολοκλήρωση του 
προαναφερόμενου προγράμματος είναι μέχρι είκοσι τέσσερις (24) 

μήνες· 

Η συνολική αμοιβή των αναδοχών θα καθορισθεί στη σύμβαση 
που θα υπογραφεί και οπωσδήποτε δεν θα υπερβεί το ποσό των 
40.000.000 δραχμών. 

Η εκτέλεση του έργου θα παρακολουθείται και από την Αρ¬ 
χαιολογική Υπηρεσία του ΥΠ.ΠΟ. 

Ως τόπος εκτέλεσης του έργου ορίζεται περιοχή αρμοδιότητας 
ου Ελευσίνας. 

ο συγκεκριμένο έργο δεν ανάγεται στον κύκλο καθηκόντων 
των υπαλλήλων που υπηρετούν σήμερα στο Δήμο Ελευσίνας, κα¬ 
θόσον στο Δήμο δεν προβλέπεται η λειτουργία μονάδας με αρμο¬ 
διότητες σ’ εργασίες αρχαιολογικών χώρων περιβάλλοντος και 
οικολογικής ισορροπίας. 

Η απόφαση αυτή να δημοσιευθεί στην Εφημερίδα της Κυβερ- 
νήαεως. 

Αθήνα, 26 Απριλίου 1988 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΕΣΩΤΕΡΙΚΩΝ 

ΑΠ. ΚΑΚΛΑΜΑΝΗΣ Γ. ΚΑΤΣΙΜΠΑΡΔΗΣ 

- 4 »- 

Αριθ. 26088 (3) 

Κατανομή οργανικών θέσεων της Διεύθυνσης Εσωτερικών της 
Νομαρχίας Αττικής που καταργήθηκε. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις αποφάσεις του Υπουργείου Εσωτερικών: 
α. 4006/17.1.1977 (ΦΕΚ 47/27.1.1977, τ.Β') «Κατα¬ 
νομή οργανικών θέσεων μόνιμου προσωπικού του Υπουργείου 
Εσωτερικών». 

β. 65573/24.7.1985 (ΦΕΚ 207/25.7.1985, τ. Γ) «Διορι¬ 
σμός σε μόνιμες θέσεις του προσωπικού με σχέση εργασίας ιδιω¬ 
τικού δικαίου του Δημοσίου, των Ν.Π.Δ.Δ., των Ο.ΤΑ., και άλ¬ 
λες διατάξεις». 

2. Την κοινή απόφαση ΔΙΠΙΔ/Φ. 42/24/11440/31.12.86 
(ΦΕΚ 921/31.12.1986, τ.Β') των Υπουργών Προεδρίας της 
Κυβέρνησης, Εσωτερικών και Οικονομικών, βάσει της οποία οι 
υπάλληλοι που υπηρετούσαν με σχέση εργασίας ιδιωτικού δι¬ 
καίου ορισμένου χρόνου ή με ανάθεση έργου κατατάχθηκαν σε 
προσωρινές θέσεις αόριστου χρόνου. 

3. Ότι στη Διεύθυνση Εσωτερικών της Νομαρχίας Αττικής με 
τις ανωτέρω αποφάσεις είχαν κατανεμηθεί σαράντα τρεις (43) 
συνολικά θέσεις μόνιμες και με σύμβαση εργασίας ιδιωτικού δι¬ 
καίου οι οποίες κατά κατηγορία και κλάδο έχουν ως εξής: 

α. Μόνιμες οργανικές θέσεις 36. 
α. ΠΕ Διοικητικού (9) 
β. ΠΕ Πολιτικών Μηχανικών (1) 
γ. ΠΕ Μηχανολόγων Ηλεκτρολόγων Μηχανικών (1) 
δ. ΤΕ Διοικητικού - Λογιστικού (5) 
ε. ΤΕ Τεχνολογικών Εφαρμογών (1) 
στ. ΔΕ Διοικητικού - Λογιστικού (6) 
ζ. ΔΕ Δακτυλογράφων - στενογράφων (4) 
η. ΔΕ Τεχνικού (4) 
θ. ΥΕ Βοηθητικού Προσωπικού (1) 
ι. ΥΕ Προσωπικού Καθαριότητας (3) 
ια. ΥΕ Φυλάκων - Νυκτοφυλακων (1) 
β. Θέσεις με σχέση εργασίας ιδιωτικού δικαίου αορίστου χρό¬ 
νου 7. 

α. Αρχιτέκτονες Μηχανικοί (1) 
β) Υπάλληλοι Διοικητικοί Κατηγορίας ΠΕ (4) 
γ. Εργοδηγοί - Σχεδιαστές (1) 
δ. Καθαρίστριες (1) 

4. Την κοινή απόφαση 16702/4.3.1988 (ΦΕΚ 150/ 
18.3.1988, τ.Β') των Υπουργών Προεδρίας της Κυβέρνησης, 
Εσωτερικών και Οικονομικών «Κατάργηση της Νομαρχίας Αττι¬ 
κής». 

5. Τις ανάγκες σε προσωπικό των Υπηρεσιών του Υπουργείου 
Εσωτερικών, αποφασίζουμε: 

Κατανέμουμε τις θέσεις προσωπικού της Διεύθυνσης Εσωτερι¬ 
κών της καταργηθείσης Νομαρχίας Αττικής, ως ακολούθως: 
α. Στην Κεντρική Υπηρεσία του Υπουργείου Εσωτερικών: 
α. Μία (1) θέση του Κλάδου ΠΕ Διοικητικού, 
β. Μία (1) θέση του Κλάδου ΔΕ Δακτυλογράφων - Στενογρά¬ 


φων 


γ. Μία (1) θέση του Κλάδου ΔΕ Τεχνικού ειδικότητας Ηλε- 


ΤΈ 


νιτων. 


ία (1) θέση του Κλάδου ΥΕ προσωπικού καθαριότη¬ 


τας. 

ε. Μία (1) θέση του Κλάδου ΥΕ Φυλάκων - Νυκτοφυλά¬ 
κων. 

2. Στη Νομαρχία Αθηνών: 

α. Οκτώ (8) θέσεις του Κλάδου ΠΕ Διοικητικού. 

β. Πέντε (5) θέσεις του Κλάδου ΤΕ Διοικητικού - Λογιστικού. 

Ϊ . Έξι (6) θέσεις του Κλάδου ΔΕ Διοικητικού - Λογιστικού. 

. Μία (1) θέση του Κλάδου ΔΕ Δακτυλογράφων - Στενογρά¬ 


φων. 

ε. Μία (1) θέση του Κλάδου ΔΕ Τεχνικού ειδικότητας οδηγού 
αυτοκινήτων. 

στ. Μία (1) θέση του Κλάδου ΥΕ βοηθητικού προσωπικού. 

ζ. Μία (1) προσωρινή οργανική θέση Διοικητικού Υπαλλήλου 
Κατηγορίας ΠΕ, με σχέση εργασίας ιδιωτικού δικαίου αορίστου 
χρόνου. 

η. Μία (1) προσωρινή οργανική θέση καθαρίστριας με σχέση 
εργασίας ιδιωτικού δικαίου αορίστου χρόνου. 

3. Στη Νομαρχία Δυτικής Αττικής: 

α. Μία (1) θέση του Κλάδου ΔΕ Δακτυλογράφων - Στενογρά¬ 
φων. 

β. Μία (1) προσωρινή οργανική θέση Αρχιτέκτονα Μηχανικού 
με σχέση εργασίας ιδιωτικού δικαίου αορίστου χρόνου. 

γ. Μία (1) προσωρινή οργανική θέση Διοικητικού Υπαλλήλου 
Κατηγορίας ΠΕ με σχέση εργασίας ιδιωτικού δικαίου αορίστου 
χρόνου. 


δ. Μία (1) προσωρινή οργανική θέση Εργοδηγών - Σχεδια¬ 
στών με σχέση εργασίας ιδιωτικού δικαίου αορίστου χρόνου. 

4. Στη Νομαρχία Πειραιά: 

α. Μία (1) θέση του Κλάδου ΔΕ Δακτυλογράφων - Στενογρά¬ 
φων. 

β. Μία (1) θέση του Κλάδου ΠΕ Πολιτικών Μηχανικών. 

γ. Μία (1) θέση του Κλάδου ΥΕ προσωπικού καθαριότη¬ 
τας. 

δ. Μία (1) προσωρινή οργανική θέση Διοικητικού υπαλλήλου 
Κατηγορίας ΠΕ με σχέση εργασίας ιδιωτικού δικαίου αορίστου 
χρόνου. 

5. Στη Νομαρχία Ανατολικής Αττικής: 

α. Μία (1) θέση του Κλάδου ΠΕ Μηχανολόγων Ηλεκτρολό¬ 
γων Μηχανικών. 

β. Μία (1) θέση του Κλάδου ΤΕ Τεχνολογικών Εφαρμογών. 

γ. Μία (1) θέση του Κλάδου ΔΕ Τεχνικού ειδικότητας Σχεδια¬ 
στών. 

δ. Μία (1) θέση του Κλάδου ΥΕ προσωπικού καθαριότη¬ 
τας. 

ε. Μία (1) προσωρινή οργανική θέση Διοικητικού υπαλλήλου 
Κατηγορίας ΠΕ, με σχέση εργασίας ιδιωτικού δικαίου αορίστου 
χρόνου. 

6. Στη Νομαρχία Φλώρινας: 

α. Μία (1) θέση του Κλάδου ΔΕ Τεχνικού ειδικότητας οδηγού 
αυτοκινήτου (ΤΥΔΚ). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Απριλίου 1988 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦-- 

Αριθ. Φ. 010/4/372771 (4) 

Μεταβίβαση αρμοδιοτήτων Αναπληρωτή Υπουργού Εθνικής 

Άμυνας, Στάθη Γ ιώτα, στον Αρχηγό ΓΕΕΘΑ και τους Αρχη¬ 
γούς των ΓΕ των Κλάδων των Ενόπλων Δυνάμεων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Την παράγρ. 2 του άρθρου 7 του Ν. 660/77 «Περί Υπουρ¬ 
γείου Εθνικής Άμυνας κ.λπ.» (ΦΕΚ 218/10 Αυγ. 77 Τεύχος 

Α \ Τ„, ΠΤ 1338^0.9.87 Πρωθυπουργού 

«Για ανάθεση αρμοδιοτήτων ΥΕΘΑ στον Αναπληρωτή Υπουργό 
Εθνικής Άμυνας Στάθη Γιώτα», αποφασίζουμε: 

V 

Άρθρο 1 

Μεταβιβάζουμε στον Αρχηγό του ΓΕΕΘΑ την αρμοδιότητα 
συγκρότησης Επιτροπής Ελέγχου δηλώσεων ευρεσιτεχνίας 
(Ν4325/63 άρθρο 3 παρ. 1). 

Άρθρο 2 

Μεταβιβάζουμε στους Αρχηγούς ΓΕΣ, ΓΕΝ και ΓΕΑ την αρ¬ 
μοδιότητα συγκρότησης τεχνικών συμβουλίων έργων Ενόπλων 
Δυνάμεων (ΝΔ 901/71, ΝΔ 1266/72, ΠΔ 217/73 άρθρο 2). 

Άρθρο 3 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 12 Απριλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΘΗΣ ΓΙΩΤΑΣ 

Αριθ. Α3/147 (5) 

Καθορισμός αριθμού προσώπων που θα χρησιμοποιηθούν με 
σύμβαση μίσθωσης έργου από την Επιτροπή Μαθητικών Κα¬ 
τασκηνώσεων και Φιλοξενίας Αγίου Ανδρέα Αττικής. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων: α) 15 του Ν. 1735/1987 
«Προσλήψεις στο δημόσιο τομέα κοινωνικός έλεγχος στη δημόσια 
διοίκηση πολιτικά δικαιώματα και άλλες διατάξεις» και β) 20 
παρ. 3 του Ν. 1558/85 (ΦΕΚ 137 τ.Ά). 

2. Την ανάγκη λειτουργίας της Μαθητικής Κατασκήνωσης 
Αγίου Ανδρέα Αττικής και κατά τη φετινή κατασκηνωτική πε¬ 
ρίοδο. 

3. Το γεγονός ότι το προσωπικό που υπηρετούσε σ’ αυτή 
έπαψε να προσφέρει τις υπηρεσίες του, λόγω συνταξιοδοτήσεως 
και λήξεως της σύμβασης ανάθεσης έργου με μίσθωση. 

4. Την Η 5822/87 κοινή απόφαση των Πρωθυπουργού και 
Υπουργού, Εθν. Παιδείας & Θρ/των (ΦΕΚ 528/Β/87), αποφα¬ 
σίζουμε: 

Καθορίζουμε σε δύο (2) τον αριθμό των προσώπων που θα 
χρησιμοποιηθούν με σύμβαση μίσθωσης έργου, σύμφωνα με τις 
διατάξεις των άρθρων 681 κ.ε. του Αστικού Κώδικα, από την 
Επιτροπή Μαθητικών Κατασκηνώσεων και Φιλοξενίας Αγίου 
Ανδρέα Αττικής. Τα πρόσωπα αυτά θα ασχολούνται με τη φύ¬ 
λαξη της Μαθητικής Κατασκήνωσης, την επισκευή και συντή¬ 
ρηση των εγκαταστάσεων αυτής, την καλλιέργεια των δένδρων 
και λουλουδιών που βρίσκονται στο χώρο της, καθώς και με το 
στήσιμο, μάζεμα και αποθήκευση των σκηνών. 

Το χρονικό διάστημα εκτέλεσης του ως άνω έργου ορίζεται σε 
πέντε (5) μήνες και αυτί συνολικής αμοιβής κάθε αναδόχου τε- 
τρακοσίων χιλιάδων (400.000) δραχμών, η οποία θα βαρύνει τις 
πιστώσεις του προϋπολογισμού της ΚΕΜΚΦ, οικονομικού έτους 
1988, που μπορεί να καταβάλλεται και τμηματικά. Τα προσόντα 
που απαιτούνται για το συγκεκριμένο έργο περιορίζονται στην 
απλή εμπειρία. 

Το παραπάνω έργο αφορά εργασίες που δεν ανάγονται στον 
κύκλο καθηκόντων των υπαλλήλων του Υπουργείου Εθνικής 
Παιδείας και Θρησκευμάτων. 

Τόπος εκτέλεσης των ως άνω συμβάσεων έργου ορίζεται η 
Μαθητική Κατασκήνωση Αγίου Ανδρέα Αττικής. 

Η απόφαση αυτή να δημοσιευθεί στην Εφημερίδα της Κυβερ- 

νήσεως. 

Αθήνα, 27 Απριλίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΑΠ. ΚΑΚΛΑΜΑΝΗΣ Γ. ΚΩΝΣΤΑΝΤΙΝΙΔΗΣ 

——Φ- 

Αριθ. Δ17α/01/53/Φ.2.5 (6) 

Συγκρότηση Επιτροπής Κρίαεως στη Γενική Γραμματεία Δημο¬ 
σίων Έργων του ΥΠΕΧΩΛΕ για επαναφορά απολυθέντων ή 
εξαναγκασθέντων σε παραίτηση υπαλλήλων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 4 παράγρ. 1 του Ν.Δ. 76/1974 
όπως τροποποιήθηκε και συμπληρώθηκε με τα Ν.Δ. 104/1974 
και 168/1974, του Π.Δ. 677/1974 και του άρθρου 12 του Ν. 
1232/1982. 

2. Τις διατάξεις της παραγρ. 2 του άρθρου 4 του Ν. 1232/ 


1982 «επαναφορά σε ισχύ, τροποποίηση και συμπλήρωση των 
διατάξεων του Ν.Δ. 4352/1964 και άλλες διατάξεις». 

3. Τις διατάξεις του άρθρου 9 της αριθμ. ΕΔ2α/01/35/ 
Φ.2.5-/26.4.82 απόφασης των Υπουργών Προεδρίας της Κυ¬ 
βέρνησης και Δημοσίων Έργων «Διατήρηση και αναμόρφωση 
Συλλογικών Οργάνων γνωμοδοτικής και αποφασιστικής αρμο¬ 
διότητας του Υπούργείου Δημ. Έργων» (ΦΕΚ 218/26.4.82 
τ.Β'). 

4. Τις διατάξεςι του άρθρου 10 παράγρ. 8 του Ν. 1256/1982 
«Για την πολυθεσία, την πολυαπασχόληση και την καθιέρωση 
ανωτάτου ορίου απολαβών στο δημόσιο τομέα καθώς και για το 
Ελεγκτικό Συνέδριο, το Νομικό Συμβούλιο του Κράτους» και άλ¬ 
λες διατάξεις (ΦΕΚ 65/82 τ. Α'). 

5. Τις διατάξεις του άρθρου 13 του Ν. 1320/1983 «Πρόσ¬ 
ληψη στο Δημόσιο Τομέα και άλλες διατάξεις» (ΦΕΚ 6/11.1.83 
τ · Α ')· 

6. Το έγγραφο 1502/22.3.1988 του Εφετείου Αθηνών, απο¬ 
φασίζουμε: 

1. Συγκροτούμε την Επιτροπή Κρίσεως για την επαναφορά 
των απολυθέντων ή εξαναγκασθέντων σε παραίτηση υπαλλήλων 
από 21.4.1967 μέχρι 23.7.1974 από: 

α) Τον Κορνήλιο Σπαθάρη Εφέτη Αθηνών με αναπληρωτή του 
το Σπυρίδωνα Μπαρμπαστάθη Εφέτη Αθηνών. 

β) Τον Αντώνιο Παπαντωνόπουλο Νομικό Σύμβουλο Διοική- 
σεως στη Γ ενική Γ ραμματεία Δημοσίων Έργων με αναπληρωτή 
του τον αρχαιότερο Πάρεδρο που υπηρετεί στο Γραφείο Νομικού 
Συμβούλου της ίδιας Γενικής Γραμματείας. 

γ) Το Νικόλαο Κατσιφή υπάλληλο του κλάδου ΠΕ7 με βαθμό 
Α’ της Γενικής Γραμματείας Δημοσίων Έργων με αναπληρωτή 
του το Σωκράτη Μουτζαλιά υπάλληλο του κλάδου ΠΕ7 με 
βαθμό Α' της ίδιας Γενικής Γραμματείας. 

2. Ορίζουμε Πρόεδρο της Επιτροπής τον Κορνήλιο Σπαθάρη 
Εφέτη Αθηνών με αναπληρωτή του το Σπυρίδωνα Μπαρμπα¬ 
στάθη Εφέτη Αθηνών και Γραμματέα τη Φωτεινή Ντούνη υπάλ¬ 
ληλο του κλάδου ΠΕ7 με βαθμό Α' με αναπληρώτρια τη Φλέσσα 
Σταματία, υπάλληλο του κλάδου ΤΕ6 με βαθμό Γ’. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Απριλίου 1988 

Ο ΥΠΟΥΡΓΟΣ 

Ε. ΚΟΥΛΟΥΜΠΗΣ 


Αριθ. 8499/280 Δ.Β.Α./19.4.88 

Σύστημα διαπίστευσης εργαστηρίων δοκιμών. 


(7) 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 137/Α). 

2. Τις διατάξεις του άρθρου 16 σε συνδυασμό με τις διατάξεις 
του άρθρου 3 παρ. 1, εδ. στ του Ν. 372/76 «Περί συστάσεως και 
λειτουργίας Ελληνικού Οργανισμού Τυποποίησης (ΕΛΟΤ)» 
(ΦΕΚ 166/Α/30.6.76) όπως τροποποιήθηκε με τις διατάξεις 
του άρθρου 22 του Ν. 1682/87 (ΦΕΚ 14/16.2.87). 

3. Το Π.Δ. 229/86 «Σύσταση και οργάνωση της Γενικής 
Γραμματείας Βιομηχανίας» (ΦΕΚ 96/Α/16.7.86). 

4. Την Υ 1321/25.9.87 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Βιομηχα¬ 
νίας, Ενέργειας και Τεχνολογίας». 


Άρθρο 1 , 

1. Για τη διασφάλιση της ποιότητας των εργαστηριακών δοκι¬ 
μών καθορίζεται ως φορέας διαπίστευσης ο Ελληνικός Οργανι- 

σμός Τυποποίησης (ΕΛΟΤ) από τον οποίο θα διαπιστεύονται τα 
εργαστήρια δοκιμών. 

2. Η διαπίστευση ενός εργαστηρίου δοκιμών είναι η επίσημη 
αναγνώριση, ύστερα από αρχική επιθεώρηση/αξιολόγηση και 
στη συνέχεια επιτήρηση της συνεχιζόμενης καταλληλότητας του 
εργαστηρίου δοκιμών, να διενεργεί συγκεκριμένες ή συγκεκριμέ¬ 
νης κατηγορίας δοκιμές, βάσει καθορισμένων εθνικών, περιφε¬ 
ρειακών ή διεθνών Προτύπων ή προδιαγραφών συμμόρφωσης ή 
τεχνικών κανονισμών. 

3. Στο ενδιαφερόμενο εργαστήριο δοκιμών, εφόσον ικανοποιεί 
τις απαιτήσεις και μετά την υπογραφή της σύμβασης διαπίστευ¬ 
σης μεταξύ αιτούντος και ΕΛΟΤ, χορηγείται από τον ΕΛΟΤ πι¬ 
στοποιητικό διαπίστευσης. 

4. Η διαπίστευση εργαστηρίων δοκιμών γίνεται σύμφωνα με 
τις διατάξεις τούτης της Υπουργικής Απόφασης και των Κανονι¬ 
σμών που θα εκδίδει το Συμβούλιο Διαπίστευσης και εφόσον ζη¬ 
τηθεί από τα ενδιαφερόμενα νομικά ή φυσικά πρόσωπα. 

5. Η ισχύς της διαπίστευσης εργαστηρίων δοκιμών διαρκεί μέ¬ 
χρι και τρία (3) χρόνια και μπορεί να ανανεώνεται. 

6. Ο ΕΛΟΤ συντάσσει και εκδίδει κατάλογο των διαπιστευμέ¬ 
νων εργαστηρίων δοκιμών που ενημερώνεται οσάκις επέλθουν 
τροποποιήσεις του. 

Άρθρο 2 

Ο Ελληνικός Οργανισμός Τυποποίησης (ΕΛΟΤ) μπορεί να συ¬ 
νεργάζεται, μετά τη σύμφωνη γνώμη του Συμβουλίου Διαπίστευ¬ 
σης, για τη διαπίστευση εργαστηρίων δοκιμών με άλλους ξένους 
οργανισμούς, εθνικούς ή διεθνείς, αρμόδιους για τη διαπίστευση 
εργαστηρίων δοκιμών και να συμμετέχει στις σχετικές εργασίες 
τους. Μπορεί επίσης να συνάπτει συμφωνίες για αμοιβαία ανα¬ 
γνώριση συστημάτων διαπίστευσης. 

Άρθρο 3 

1. Για την υλοποίηση και εφαρμογή της διαδικασίας διαπί¬ 
στευσης εργαστηρίων δοκιμών, λειτουργεί στον ΕΛΟΤ Συμβού¬ 
λιο Διαπίστευσης Εργαστηρίων Δοκιμών (Σ.Δ.) που αποτελείται 
από επτά (7) μέλη. 

2. Το Σ.Δ. συγκαλείται με απόφαση του Διοικητικού Συμβου¬ 
λίου του ΕΛΟΤ από: 

α. Τον Εντεταλμένο Σύμβουλο του ΕΛΟΤ, ως Πρόεδρο. 

β. Ένα (1) εμπειρογνώμονα ειδικής εμπειρίας και κύρους, που 
ορίζεται από το Διοικητικό Συμβούλιο του ΕΛΟΤ. 

γ. Από ένα εκπρόσωπο ειδικής εμπειρίας: 

(1) του Υπουργείου Βιομηχανίας, Ενέργειας και Τεχνολο¬ 
γίας, 

(2) του Εθνικού Μετσόβιου Πολυτεχνείου, 

(3) του Τεχνικού Επιμελητηρίου Ελλάδας, 

(4) του Συνδέσμου Ελληνικών Βιομηχανιών, 

(5) του Γενικού Χημείου του Κράτους. 

3. Με την απόφαση συγκρότησης του Σ.Δ. ορίζεται και ο Αντι¬ 
πρόεδρός του, τα αναπληρωματικά μέλη του Σ.Δ., ο τρόπος ορι¬ 
σμού εισηγητών καθώς και ο Γραμματέας του. 

4. Τα μέλη του Σ.Δ. πρέπει να είναι πρόσωπα κύρους, ευρείας 
επιστημονικής κατάρτισης και να έχουν πείρα σε τομείς εργαστη¬ 
ριακών δοκιμών και ελέγχων βιομηχανίας εξασφάλισης ποιότη¬ 
τας παραγομένων αγαθών. 

5. Η θητεία των μελών του Σ.Δ. είναι τριετής και μπορεί να 
ανανεώνεται. Με απόφαση του Διοικητικού Συμβουλίου του 
ΕΛΟΤ μετά από πρόταση του Ε.Σ. του ΕΛΟΤ είναι δυνατή η 
παύση της θητείας μέλους ή μελών του ΣΥΔΕ για εύλογες αιτίες, 
όπως συνεχείς απουσίες από συνεδριάσεις, καταδίκη για αξιό¬ 
ποινα αδικήματα που θίγουν το κύρος του Σ.Δ., αποδεδειγμένη 
μεροληπτική τοποθέτηση σε θέματα αρμοδιότητας του Σ.Δ., κοι¬ 
νοποίηση εμπιστευτικών θεμάτων που σχετίζονται με τη διαδικα¬ 
σία διαπίστευσης. 


Η αντικατάσταση του εκπροσώπου από τον. εκπροσωπούμενο 
φορέα είναι στην περίπτωση αυτή υποχρεωτική, ενώ η θητεία του 
νέου μέλους διαρκεί όσο ο υπόλοιπος χρόνος της θητείας του μέ¬ 
λους που αντικαταστάθηκε. 

6. Το Σ.Δ. έχει απαρτία εφόσον είναι παρόντα τέσσερα (4) μέλη 
του ενώ οι αποφάσεις τού λαβαίνονται με απλή πλειοψηφία του 
συνόλου των μελών. 

Άρθρο 4 

1. Με αποφάσεις του Συμβουλίου Διαπίστευσης: 

α. Καθορίζονται οι γενικές απαιτήσεις που τρέπει να πληρούν 
τα εργαστήρια δοκιμών για να διαπιστευτούν με βάση τους ισχύο- 
ντες Ευρωπαϊκούς ή Διεθνείς Κανονισμούς. 

β. Καθορίζονται οι ειδικές απαιτήσεις, αν χρειάζονται, για 
ομοειδή εργαστήρια ενός συγκεκριμένου τομέα. 

γ. Καθορίζεται ο τύπος του σήματος διαπίστευσης που θα μπο¬ 
ρούν να χρησιμοποιούν τα διαπιστευμένα εργαστήρια στα έντυπά 
τους καθώς και τα σχετικά μορφότυπα του Συστήματος Διαπί¬ 
στευσης Εργαστηρίων Δοκιμών. 

δ. Αποφασίζεται η χορήγηση Πιστοποιητικού Διαπίστευσης σε. 
εργαστήρια δοκιμών καθώς και η αναστολή ή ανάκλησή της σε 
περιπτώσεις που προβλέπονται από τούτη την Υπουργική Από¬ 
φαση. 

Σε περιπτώσεις αναστολής αποφασίζεται η διάρκειά της. 
ε. Καθορίζονται οι λεπτομέρειες σχετικά με την εφαρμογή του 
Συστήματος Διαπίστευσης Εργαστηρίων Δοκιμών. 

στ. Καθορίζεται ο τύπος σύμβασης μεταξύ ΕΛΟΤ και διαπι¬ 
στευμένου εργαστηρίου δοκιμών. 

2. Με αποφάσεις του Διοικητικού Συμβουλίου του ΕΛΟΤ. 
α. Καθορίζονται τα δικαιώματα που πρέπει να καταβάλλονται 

στον ΕΛΟΤ μετά από εισήγηση του Σ.Δ. 

β. Καθορίζονται οι κυρώσεις - αποζημιώσεις για τη μη τήρηση 
των όρων της σύμβασης ΕΛΟΤ - Διαπιστευμένου Εργαστηρίου, 
μετά από εισήγηση του Σ.Δ. 

γ. Συγκροτείται το Συμβούλιο Διαπίστευσης Εργαστηρίων Δο¬ 
κιμών (Σ.Δ.). 

δ. Αποφασίζεται η παύση της θητείας μέλους ή μελών του Σ.Δ. 
και (Άρθρο 3 εδαφ. 5). 

Άρθρο 6 

1. Το διαπιστευθέν εργαστήριο Δοκιμών υποχρεούται να παρέ¬ 
χει οποτεδήποτε στον ΕΛΟΤ κάθε διευκόλυνση για τη διενέργεια 
του σχετικού ελέγχου για τη διαπίστωση της συμμόρφωσης προς 
τις απαιτήσεις του συστήματος διαπίστευσης. 

2. Το διαπιστευθέν εργαστήριο δοκιμών υποχρεούται να συμ¬ 
μορφώνεται αμέσως και χωρίς αντίρρηση προς τις υποδείξεις των 
εντεταλμένων οργάνων του ΕΛΟΤ. 

Άρθρο 7 

1. Κατά των αποφάσεων του Σ.Δ. ο ενδιαφερόμενος μπορεί να 
ασκήσει προσφυγή στον ΕΛΟΤ μέσα σε ένα μήνα από την κοινο¬ 
ποίηση σ’ αυτόν. 

2. Για την προσφυγή αποφασίζει τριμελής Διαιτητική Επι¬ 
τροπή που αποτελείται από τον Γενικό Γραμματέα Βιομηχανίας 
του ΥΒΕΤ ή πρόσωπο οριζόμενο από αυτόν ως Πρόεδρο, τον 
Πρόεδρο του Δ.Σ. και εκπρόσωπο του προσφεύγοντος. 

3. Η απόφαση εκδίδεται μέσα σε τρεις μήνες από τήν ημερομη¬ 
νία υποβολής της προσφυγής και εφαρμόζεται υποχρεωτικά από 
τα αντισυμβαλλόμενα μέρη. 

Άρθρο 8 

1. Στην περίπτωση που διαπιστευμένο εργαστήριο εκτελεί δο¬ 
κιμές για τις οποίες έχει διαπιστευτεί, κατά παράβαση των διατά- 

ξεων αυτής της Υπουργικής Απόφασης και της σχετικής σύμβα¬ 
σης Διαπίστευσης του ΕΛΟΤ το Σ.Δ. αναστέλλει για ορισμένο 
χρονικό διάστημα ή ανακαλεί τη διαπίστευση του εργαστηρίου 
δοκιμών και ανακοινώνει το γεγονός στο κοινό με κάθε πρόσφορο 
μέσο. 

Άρθρο 9 

1. Η ισχύς της αποφάσεως αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 21 Απριλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 

-♦- 

Αριθ. Β3-320 (8) 

Κατάργηση της Β3-1088/23.12.85 αποφάσεως αρμοδιότητας Υπ. 

Εμπορίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 28 του Ν. 1558/85 (ΦΕΚ 137/ 
Α/85) «Κυβέρνηση και Κυβερνητικά Όργανα». 

2. Τις διατάξεις του άρθρου 11 του Ν. 1586/86 (ΦΕΚ 37/ 
Α/86) «Βαθμολογική διάρθρωση των θέσεων του Δημοσίου, νο¬ 
μικών προσώπων δημοσίου δικαίου και των Οργανισμών Τοπι¬ 
κής Αυτοδιοίκησης και άλλες διατάξεις». 

3. Το σχέδιο Π.Δ. περί συστάσεως Γεν. Γραμματείας Εξωτ. 
Εμπορίου. 

4. Τη 2389/87 (ΦΕΚ 81/Β/87) απόφαση.του Πρωθυπουρ¬ 
γού και του Υπουργού Οικονομικών «ανάθεση αρμοδιοτήτων 
στον Υφ. Οικονομικών», αποφασίζουμε: 

Καταργούμε την απόφασή μας Β3-1088/23.12.1985 
(ΦΕΚ 784/Β/31.12.85) «Συγκρότηση σε ενιαίο διοικητικό το¬ 
μέα των Δ/νσεων Εξωτερικού», πλην των υποπαραγράφων (ε) 
και (στ) της παραγράφου 2 του άρθρου 1. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 27 Απριλίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Α. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΕΜΠΟΡΙΟΥ 

Ν. ΑΚΡΙΤΙΔΗΣ 
-♦- . 

Αριθ. Ε6/1194 . (9) 

Ανάθεση χορήγησης αδειών εισαγωγής και βεβαιώσεων στη Δ/νση 
Εμπορίου και Βιομηχανίας του Ε.Β.Ε. Θεσ/νίκης. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Π.Δ. 607/76 «Περί Οργανισμού του Υπουργείου Εμπο¬ 
ρίου». 

2. Το Ν. 936/79 «Περί τροποποιήσεως και συμπληρώσεως 
των περί εξωτερικού Εμπορίου διατάξεων». 

3. Την ΚΥΑ Ε6/7900/79 «περί κωδικοποιήσεως και συ¬ 
μπληρώσεως των διατάξεων που ρυθμίζουν τα της εισαγωγής 
αγαθών από την Αλλοδαπή». 

4. Το αίτημα του ΕΒΕ Θεσ/νίκης για έκδοση αδειών εισαγω¬ 
γής και βεβαιώσεων, αποφασίζουμε: 


Ανατίθεται στη Δ/νση Εμπορίου και Βιομηχανίας του Εμπορι¬ 
κού και Βιομηχανικού Επιμελητηρίου Θεσ/νίκης να χορηγεί. 

Α. 1. Άδειες για την εισαγωγή κλωστοϋφαντουργικών προ¬ 
ϊόντων παραγωγής και προελεύσεως Ισπανίας και Πορτογαλίας 
εκτός των κατηγοριών 1, 2, 3, 4, 5, 6, 7, 8, 20, 22 και 33. 

2. Άδειες κλωστοϋφαντουργικών προϊόντων προς επεξεργα¬ 
σία και επανεξαγωγή σε τρίτες χώρες με το καθεστώς της ενερ¬ 
γητικής τελειοποίησης. 

Β. Βεβαιώσεις περί μη υπαγωγής στους πίνακες Α & Β για 
την εισαγωγή: 

1. Κλωστοϋφαντουργικών προϊόντων παραγωγής και προε¬ 
λεύσεως τρίτων χωρών εκτός των χωρών χαμηλού κόστους 
όπως ο συνημμένος πίνακας I. 

2. Ελαστικών επισωτρων (ΔΚ ΕΧ 4011) και χαρτονίων, χαρ¬ 
τιού (ΔΚ ΕΧ 4801) παραγωγής τρίτων χωρών εκτός χωρών 
κρατικού εμπορίου (Δηλ. Πολωνίας, Τσεχ/κίας, Βουλγαρίας, 
Αλβανίας, Ρουμανίας, Λ. Κίνα, ΛΔ Γερμανίας, ΕΣΣΔ). 

3. Πορσελάνης (ΔΚ 6911) παραγωγής και προέλευσης τρί¬ 
των χωρών, εκτός χωρών κρατικού εμπορίου και Ασιατικών χω¬ 
ρών, όπως ο συνημμένος πίνακας II. 

Το ύψος των ποσοτήτων ως και την αξία που θα χορηγούνται 
με την πιο πάνω διαδικασία παρακαλείται να γνωστοποιεί στην 
αρμόδια Υπηρεσία του Υπουργείου σέ μηνιαία βάση, η ασκούσα 
με την παρούσα τις ανωτέρω αρμοδιότητες Δ/νση. 

Η απόφαση αυτή, που θα ισχύει από 20 Μαΐου, να δημοσιευθεί 
στην Εφημερίδα της Κυβερνήσεως. 

Αθήνα, 22 Απριλίου 1988 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 

ΠΙΝΑΚΑΣ I ' ΠΙΝΑΚΑΣ II 


ΑΛΒΑΝΙΑ 

ΑΣΙΑΤΙΚΕΣ ΧΩΡΕΣ 

ΑΪΤΗ 

ΑΦΓΑΝΙΣΤΑΝ 

ΑΙΓΥΠΤΟΣ 

ΠΑΚΙΣΤΑΝ 

ΑΡΓΕΝΤΙΝΗ 

ΙΝΔΙΑ 

ΑΝ. ΓΕΡΜΑΝΙΑ 

ΜΠΑΓΚΛΑΝΤΕΣ 

ΒΟΥΛΓΑΡΙΑ 

Ν. ΜΑΛΒΙΔΕΣ 

ΒΡΑΖΙΛΙΑ 

ΣΡΙ-ΛΑΪΚΑ 

ΓΙΟΥΓΚΟΣΛΑΒΙΑ 

ΝΕΠΑΛ 

ΓΟΥΑΤΕΜΑΛΑ 

ΜΠΟΥΤΑΝ 

ΙΝΔΙΑ 

ΒΙΡΜΑΝΙΑ 

ΙΝΔΟΝΗΣΙΑ 

ΤΑΫΛΑΝΔΗ 

Ν. ΚΟΡΕΑ 

ΛΑΟΣ 

ΚΙΝΑ 

ΒΙΕΤΝΑΜ 

ΚΟΛΟΜΒΙΑ 

ΚΑΜΠΟΤΖΗ 

ΜΑΚΑΟ 

ΙΝΔΟΝΗΣΙΑ 

ΜΑΡΟΚΟ 

ΜΑΛΑΙΣΙΑ 

ΜΕΞΙΚΟ 

ΜΠΡΟΥΝΕΫ 

ΜΑΛΑΙΣΙΑ 

ΣΙΓΚΑΠΟΥΡΗ 

ΜΠΑΓΚΛΑΝΤΕΣ 

ΦΙΛΙΠΠΙΝΕΣ 

ΟΥΓΓΑΡΙΑ 

ΜΟΓΓΟΛΙΑ 

ΟΥΡΟΥΓΟΥΑΗ 

ΚΙΝΑ 

ΠΑΚΙΣΤΑΝ 

Β. ΚΟΡΕΑ 

ΠΕΡΟΥ 

Ν. ΚΟΡΕΑ 

ΠΟΛΩΝΙΑ 

ΙΑΠΩΝΙΑ 

ΡΟΥΜΑΝΙΑ 

ΤΑΪΒΑΝ (ΦΟΡΜΟΖΑ) 

ΣΙΓΚΑΠΟΥΡΗ 

ΧΟΓΚ-ΚΟΓΚ 

ςρι-λΑνκα 

ΜΑΚΑΟ 

Σ. ΕΝΩΣΗ 


ΤΑΫΛΑΝΔΗ 


ΤΥΝΗΣΙΑ 


ΤΑΪΒΑΝ 


ΤΟΥΡΚΙΑ 


ΤΣΕΧΟΣΛΟΒΑΚΙΑ 


ΦΙΛΙΠΠΙΝΕΣ 


ΧΟΓΚ-ΚΟΓΚ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2575 


Αριθ. Κ2/1435 (10) 

Έγκριση απόφασης Δ.Σ. Γενικού Νοσοκομείου Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

α) Τις διατάξεις του Κεφ. Β' του Ν. 993/79. 
β) Το Π.Δ. 465/84 «περί μεταβιβάσεως αρμοδιοτήτων στους Νο- 
μάρχες». 

γ) Το Ν. 1735/87. 

δ) Την 70/17.3.88 απόφαση του Δ.Σ. του Γενικού Νοσοκομείου 
Καστοριάς, αποφασίζουμε: 

Εγκρίνουμε την 70/17.3.88 απόφαση του Δ.Σ. του Γεν. Νοσοκ. Κα¬ 
στοριάς ως προς την αναγκαιότητα προσωρινής πρόσληψης ενός (1) 
Ηλεκτροτεχνίτη κατηγορίας ΔΕ στο Νοσ. Καστοριάς για κάλυψη επιτα¬ 
κτικών αναγκών του και για χρονικό διάστημα μέχρι οκτώ (8) μήνες. 

Η παρούσα να δημοσιευθεί στην Εφημερίδα της Κυβερνήσεως. 
Καστοριά, 21 Απριλίου 1988 
Ο Νομάρχης 
ΣΤ. ΧΟΝΔΡΟΝΑΣΙΟΣ 

-♦“- 

Α ΓΟΡΑΝΟΜΙΚΕΣ ΔΙΑΤΑΞΕΙ Σ 

Αριθ. Α3-908 (11) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 18 

Τροποποίηση ορισμένων διατάξεων των άρθρων 5 και 7 της Α.Δ. 

62/87. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπο¬ 
ρίου», όπως τροποποιήθηκε και συμπληρώθηκε μεταγενέ¬ 
στερα. 

3. Το Ν.Δ. 136/46 «Περί Αγορανομικού Κωδικός», όπως 
τροποποιήθηκε και συμπληρώθηκε μεταγενέστερα. 

4. Την Α.Δ. 72/77 «Περί Κωδικοποιήσεως Αγοροναμικών 
Διατάξεων που εκδόθηκαν μέχρι 30.6.1977», όπως τροποποιή¬ 
θηκε και συμπληρώθηκε μεταγενέστερα. 

5. Την Α.Δ. 62/87 με την οποία καθορίστηκαν ανώτατα θε¬ 
μιτά ποσοστά κερδών για τα ανταλλακτικά - εξαρτήματα των 


αυτοκινήτων, μοτοσυκλετών, μοτοποδηλάτων, ποδηλάτων, γε¬ 
ωργικών μηχανημάτων, αλυσοπριόνων, οδοποιητικών, χωμα- 
τουργικών, δομικών και λοιπών μηχανημάτων, γενικά. 

6. Τα σχετικά αιτήματα των ενδιαφερομένων, αποφασί¬ 
ζουμε: 

Άρθρο 1 

Το άρθρο 70ζ της Α.Δ. 72/77, όπως αντικαταστάθηκε με το 
άρθρο 5 της Α.Δ. 62/87, τροποποιείται ως προς την παράγραφο 
3 αυτού, που έχει ως εξής: 

3. Όλοι οι διακινητές των παραπάνω ειδών υποχρεούνται να 
αναγράφουν στα παραστατικά πώλησης (τιμολόγια, δελτία απο¬ 
στολής, δελτία λιανικής), την ονομασία ή περιγραφή του είδους, 
την ονομασία του προμηθευτή ξένου Οίκου καθώς και τον Κω¬ 
δικό αριθμό των πωλουμένων ανταλλακτικών - εξαρτημά¬ 
των. 

Από την παραπάνω υποχρέωση, εξαιρούνται για τη λιανική 
πώληση, τα ανταλλακτικά - εξαρτήματα, των οποίων η αξία δεν 
υπερβαίνει τις 500 δρχ. 

Άρθρο 2 

Η παράγραφος 1 του άρθρου 7 της Α.Δ. 62/87 τροποποιείται 
ως προς το χρόνο εφαρμογής των διατάξεων που αφορούν την 
αναγραφή της ονομασίας ή περιγραφής του είδους, της ονομασίας 
του προμηθευτή ξένου Οίκου καθώς και του Κωδικού αριθμού 
πωλουμένων ανταλλακτικών - εξαρτημάτων που θα ισχύσουν 
από την 1η Σεπτεμβρίου 1988, αντί της 1ης Μαΐου 1988. 

Άρθρο 3 

1. Οι παραβάτες της παρούσας Α.Δ., που ισχύει σε ολόκληρη 
την Επικράτεια από την επομένη της ανακοίνωσής της στον ημε¬ 
ρήσιο τύπο, διώκονται και τιμωρούνται, σύμφωνα με τις διατά¬ 
ξεις του ισχύοντα Αγορανομικού Κώδικα. 

2. Η παρούσα να δημοσιευθεί στην Εφημερίδα της Κυβερνή¬ 
σεως και να ανακοινωθεί στον ημερήσιο τύπο. 

Αθήνα, 26 Απριλίου 1988 

Ο ΥΠΟΥΡΓΟΣ 

Ν. ΑΚΡΓΠΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




